Last.fm
Last.fm — მუსიკალური საიტი, რომელიც დაარსდა ბრიტანეთში 2002 წელს. დღეისათვის მას იყენებს 40 მილიონზე მეტი აქტიური მომხმარებელი 190 ქვეყნიდან. 2007 წლის 30 მაისს იგი 140 მილიონ გირვანქად კომპანიამ CBS Interactive შეიძინა. საიტის ერთ-ერთი მნიშვნელოვანია ფუნქციაა ე.წ. "Audioscrobbler". მომხმარებელი ტვირთავს მცირე ზომის პროგრამულ უზრუნველყოფას, რომელიც შემდგომში აკონტროლებს მის აუდიოპლეერში გაჟღერებულ მუსიკას და ინფორმაციას ამის შესახებ მომხმარებლის პირად გვერდზე აგზავნის. მომხმარებელს ნებისმიერ დროს შეუძლია, იხილოს მოსმენილი სიმღერებისა და შემსრულებლების სტატისტიკა. საიტი სოციალური ქსელის სახესაც ატარებს და შეუძლია მომხმარებელს ურჩიოს სხვადასხვა ჟანრის მუსიკა, გამომდინარე მოსმენილი მასალიდან.